**Dodatok č.1 vyvesený na úradnej tabuli v obci Hrachovište dňa: 17.12.2020**

 **Dodatok č.1 zverejnený na internetovej stránke obce dňa: 17.12.2020**

 **Dodatok č.1/2020**

**K Všeobecne záväznému nariadeniu č.1/2019**

**O miestnych daniach a miestnom poplatku za komunálne odpady a drobné stavebné odpady.**

Obecné zastupiteľstvo v Hrachovišti na základe §6 zák. SNR č.369/1990 Zb. o obecnom zriadení v znení neskorších predpisov a zák. č. 582/2004 Z.z. o miestnych daniach a o miestnom poplatku za komunálne odpady a drobné stavebné odpady v znení neskorších predpisov

vydáva pre územie obce Hrachovište tento

**Návrh**

Dodatku č.1/2020

K Všeobecne záväznému nariadeniu

č.1/2019

o miestnych daniach a miestnom poplatku za komunálne odpady a drobné stavebné odpady

**kde sa mení III. Časť**

POPLATOK

Poplatok za komunálne odpady a drobné stavebné odpady

Odsek 6,8,9 takto:

(6) Sadzba poplatku za zmesový komunálny odpad je

a/ **0**,**050 €** za osobu a kalendárny deň

b/ **0,030 €** za jeden liter komunálnych odpadov pri množstvovom zbere

(8) Správca dane určuje poplatok takto:

a/ pre poplatníka podľa §77 ods.2 písm. a) zákona o miestnych daniach:

( t.j. fyzická osoba, ktorá má v obci trvalý pobyt alebo prechodný pobyt) **0,050** za osobu a kalendárny deň: 0,050x365= 18,25 € - upravené na **18 €**

b/ pre poplatníka podľa § 77 ods.2 písm. b) a c) zákona o miestnych daniach:

 (t.j. právnická osoba ,ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie, podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.)

**0,050 €** t.j. súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov , ktorý sa vypočíta podľa § 79 ods.3 zákona o miestnych daniach.

c/ platiteľov poplatku, ktoré rodinné domy slúžia výlučne len na individuálnu rekreáciu a chalupárčenie( nie podnikateľské aktivity) sa stanovuje poplatok tak, že tento sa uhradí za 1 osobu a kalendárny rok v sume **18 €**,bez ohľadu na počet osôb, ktorými bude nehnuteľnosť v priebehu roka využívaná.

(9) Za stanovený poplatok obdrží občan 6 ks žetónov, chalupár 6 ks žetónov. Ďalšie žetóny sa kupujú za poplatok **2,00 €** / žetón. Žetóny nemožno vydať za predchádzajúci kalendárny rok. Ak poplatník uhradí poplatok alebo prvú jeho čiastku po termíne 31.8. bude mu vydaný taký počet žetónov, ktorý bude potrebný k vývozu TKO do konca kalendárneho roka.

Spoločné a záverečné ustanovenia

1. Tento Dodatok č.1/2020 k VZN č.1/2019 bol schválený Obecným zastupiteľstvom v Hrachovišti dňa 16.12.2020 uznesením č. 45 /2020
2. Dodatok č.1/2020 k VZN č.1/2019 o miestnych daniach a miestnom poplatku za komunálne odpady a drobné stavebné odpady nadobúda účinnosť dňa 1.1.2021.
3. Zmeny a doplnky tohto Dodatku č.1/2020 k VZNč.1/2019 schvaľuje Obecné zastupiteľstvo v Hrachovišti.

V Hrachovišti dňa: 16.12.2020 JUDr. Ivan Kolník

 starosta